
2 DR.31.3.2010 

 
Bagi tujuan tersebut, APMM akan memberi perkhidmatan sokongan di 

zon-zon maritim pada agensi lain yang memerlukan. Bagi mengelak pertindihan 
kawasan tanggungjawab, kerajaan telah memutuskan kawasan APMM meliputi 
zon-zon maritim negara bermula dari tikas air surut sehingga luar daripada zon 
ekonomi eksklusif di laut luas dan pelantar benua.   

Tugas-tugas penguatkuasaan dan mencari menyelamat oleh agensi-
agensi lain adalah terhad dan dibataskan kepada kawasan-kawasan di belakang 
garis tikas air surut sahaja. Terima kasih.   

Timbalan Yang di-Pertua [Datuk Dr. Haji Wan Junaidi Tuanku Jaafar]: 
Yang Berhormat Arau. 

Dato’ Ismail Kasim [Arau]: Terima kasih Tuan Yang di-Pertua dan terima 
kasih kepada Yang Berhormat Timbalan Menteri. Walaupun saya tengok ada 
kekangan dalam kita menyeragamkan dari segi tindakan undang-undang dalam 
usaha menjaga pantai yang begitu luas yang melibatkan bukan sahaja di 
Semenanjung bahkan di Sabah dan Sarawak.   

Contohnya baru-baru ini sebuah kapal asing yang membuang minyak di 
perairan selat Melaka tetapi tidak dapat diambil tindakan oleh APMM kerana di 
luar bidang kuasa agensi berkenaan yang telah diperuntukkan. Jadi, walau 
bagaimanapun, kita berharap sebagaimana usaha yang telah dibuat menerusi 
penubuhan UPP atau Unit Pencegah Penyeludupan dahulu di kawasan utara dan 
kita lihat kejayaan dicapai yang terdiri daripada pelbagai agensi terbaik. Walaupun 
di peringkat awalnya kita ada banyak halangan dalam menubuhkan unit 
berkenaan tetapi selepas ianya dilaksanakan kita lihat ianya telah berfungsi 
dengan begitu berkesan.   

Jadi, soalan tambahan saya apakah kejayaan yang telah dicapai oleh 
APMM dalam menjaga perairan negara dan apakah usaha-usaha yang dibuat oleh 
kerajaan dalam mempertingkatkan mutu perkhidmatan dalam menghadapi tugas 
dan tanggungjawab yang cukup mencabar ini?   

Datuk Haji Ahmad bin Haji Maslan: Terima kasih Yang Berhormat Arau. 
Antara usaha-usaha untuk kita meningkatkan APMM ini ialah sekarang ini kita 
3,760 staff yang akan kita tambah menjadi 4,500 yang sepatutnya. Sekarang ini 
kita ada 134 bot dan kapal serta lima pesawat. Yang ini kita akan tambah dalam 
Rancangan Malaysia Kesepuluh.  

Antara kejayaan-kejayaan daripada statistik yang ada di tangan saya 
sekarang ini, dari segi penguatkuasaan contohnya kes yang kita dapat tangkap 
pendatang asing tanpa izin – 175. Lain-lain kes – 13. Pelbagai kes penyeludupan 
– 181. Pelbagai kesalahan nelayan asing – 344. Kesalahan-kesalahan lesen 
permit dokumen – 1,821 menjadikan 2,534 kes antara tahun 2006 hingga tahun 
2009.  

Sementara pemeriksaan vessel di laut, secara keseluruhannya 25,851 
pemeriksaan. Kemudian, tugas kedua APMM ini ialah mencari dan menyelamat 
dalam operasi daripada tahun 2006 hingga tahun 2009, kita telah berjaya 
menyelamatkan 1,580 nyawa sama ada hilang di laut, lemas, daripada lemas 
kemalangan, kebakaran kapal dan sebagainya. Taksiran nilai, kapal, bot, harta 
yang diselamatkan ialah lebih kurang RM164 juta. Itu adalah contoh-contoh 
kejayaan APMM setakat ini.   

■1010 



Bagi tujuan tersebut, APMM akan memberi perkhidmatan sokongan di. zon-zon maritim pada agensi lain yang memerlukan. Bagi mengelak pertindihan kawasan tanggungjawab, kerajaan telah memutuskan kawasan APMM meliputi zon-zon maritim negara bermula dari tikas air surut sehingga luar daripada zon ekonomi eksklusif di laut luas dan pelantar benua. Tugas-tugas penguatkuasaan dan mencari menyelamat oleh agensi- agensi lain adalah terhad dan dibataskan kepada kawasan-kawasan di belakang garis tikas air surut sahaja. Terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Arau. Dato' Ismail Kasim [Arau]: Terima kasih Tuan Yang di-Pertua dan terima kasih kepada Yang Berhormat Timbalan Menteri. Walaupun saya tengok ada kekangan dalam kita menyeragamkan dari segi tindakan undang-undang dalam usaha menjaga pantai yang begitu luas yang melibatkan bukan sahaja di Semenanjung bahkan di Sabah dan Sarawak. Contohnya baru-baru ini sebuah kapal asing yang membuang minyak di perairan selat Melaka tetapi tidak dapat diambil tindakan oleh APMM kerana di luar bidang kuasa agensi berkenaan yang telah diperuntukkan. Jadi, walau bagaimanapun, kita berharap sebagaimana usaha yang telah dibuat menerusi penubuhan UPP atau Unit Pencegah Penyeludupan dahulu di kawasan utara dan kita lihat kejayaan dicapai yang terdiri daripada pelbagai agensi terbaik. Walaupun di peringkat awalnya kita ada banyak halangan dalam menubuhkan unit berkenaan tetapi selepas ianya dilaksanakan kita lihat ianya telah berfungsi dengan begitu berkesan. Jadi, soalan tambahan saya apakah kejayaan yang telah dicapai oleh APMM dalam menjaga perairan negara dan apakah usaha-usaha yang dibuat oleh kerajaan dalam mempertingkatkan mutu perkhidmatan dalam menghadapi tugas dan tanggungjawab yang cukup mencabar ini?. Datuk Haji Ahmad bin Haji Maslan: Terima kasih Yang Berhormat Arau. Antara usaha-usaha untuk kita meningkatkan APMM ini ialah sekarang ini kita 3,760 staff yang akan kita tambah menjadi 4,500 yang sepatutnya. Sekarang ini kita ada 134 bot dan kapal serta lima pesawat. Yang ini kita akan tambah dalam Rancangan Malaysia Kesepuluh. Antara kejayaan-kejayaan daripada statistik yang ada di tangan saya sekarang ini, dari segi penguatkuasaan contohnya kes yang kita dapat tangkap pendatang asing tanpa izin- 175. Lain-lain kes- 13. Pelbagai kes penyeludupan - 181. Pelbagai kesalahan nelayan asing- 344. Kesalahan-kesalahan lesen permit dokumen- 1,821 menjadikan 2,534 kes antara tahun 2006 hingga tahun 2009. Sementara pemeriksaan vessel di laut, secara keseluruhannya 25,851 pemeriksaan. Kemudian, tugas kedua APMM ini ialah mencari dan menyelamat dalam operasi daripada tahun 2006 hingga tahun 2009, kita telah berjaya menyelamatkan 1,580 nyawa sama ada hilang di laut, lemas, daripada lemas kemalangan, kebakaran kapal dan sebagainya. Taksiran nilai, kapal, bot, harta yang diselamatkan ialah lebih kurang RM164 juta. Itu adalah contoh-contoh kejayaan APMM setakat ini. #1010.